Chicha Koeswoyo

Mirza Riadiani Kesuma, (rèmbi' 1 Mèi 1968) lebbi èkennal mènangka Chicha Koeswoyo panèka aktris, panyanyè, bân politisi Inḍonèsia . Chicha panèka pottra sè sarèyang ḍâri Nomo Koeswoyo, angghuta bân pamaḍdhek grup mosik Inḍonèsia, Koes Satarètan .

 Carèta Ghi' Ngoḍâna bân Sakola'an 
Chicha asakola è SD "Ora et Labora", Blok M, Kebayoran Anyar, Jâkarta. Sa'amponna SMP nerrossaghi pangajhiyân è SMA Yayasan Pendidikan Islam Al-Azhar, Kebayoran Anyar, Jâkarta Lao'. Saellana kalowar dâri SMA Al Azhar, Kebayoran Anayar è taon 1987, Chicha nerrossaghi pangajhârân è Stanford College, Australia, Jurusân Prinsip Manajerial. Sataon satengnga abiḍdhâ, Chicha Oḍi’ e tana kanguru. Saellana lolos kalabân ḍiploma 3 ḍâri Stanford College è Australia, Chicha motossaghi ka'angghuy ka Singapura. è ḍissa' nerrossaghi Pangajhârân è lembaga sè paḍâ, Stanford College Singapura, ngala' program Manajemen. Salastarèna asakola è Australia bân Singapura, Chicha nerrossaghi asakola è John Robert Powers Jâkarta, ngala' program Obhungan Masyarakat.

 Lalako 

 Panyanyè Kènè' 
Lalako nyanyèyan Chicha èmolaè è taon 1975. èmolaè kalabân Chicha sè serrèng èbhârengi ramana, Nomo Koeswoyo, pèmpènan kalompo' No Koes, ka Stuḍio rekkaman. È sèttong arè, ra-kèra bulân Agustus 1975, eppa’an narèma pessen ka'angghuy aghâbây iklan pasta ghighi Delident . Chicha nyoba' ngarekkam sowara pottrana sè sarèyang. Iklan, sè saongghuna panḍâ', ta' èsangghâ arassa akadhi pètodhu rahasia ghâbây sombher mata arghâ . "Ternyata sowara Chicha tèngghi bân èkaton komèrsial," ca'a  Nomo ka TEMPO, nyoba' èngât awwâl bângkèt pottrana. Operator Yukawi Studio, kennengngan rekkaman èlakoni, rampa 100% sareng Nomo. Chicha maksa. "Mara, rekkam sowarana Chicha!" Katerrangan panèka aghâbây Nomo ngèdinnaghi Chicha noro' è stuḍio Yukawi. Nomo nolès kabbhi laghu ghâbây Chica ka'angghuy ènyanyèyaghi è album na'-kana', sala sèttong sè ajuḍul "Helli," sè è buḍi arè dhâḍdhi hit bân èkennal kantos samangkèn. Inspirasi ghâbây lagu panèka ḍâteng ḍâri kèban sè anyama Helli, sè lebbi towa sataon dâri Chicha. Patè' panèka sè maḍâteng inspirasi ghâbây lagu hit, Helli. Bâkto album pertama kalowar, apa kèng karna kabettulân otabâ parètongan, na'-kana' sakola'an bâḍâ è lèburân, saèngghâna ètarèma tangghâpân pasar sè lowar biasa. Kaberhasèlan album I saterrossa ètoro'è sareng rilis album II. Komposer laghu na'-kana' sè kalonta arèya AT Mahmud nganggep Chicha anḍi' potensi sè bâccè'.

 Sombher